DĖL PIRKIMO SĄLYGŲ PAAIŠKINIMO

VšĮ Lietuvos nacionalinis radijas ir televizija (toliau – Perkančioji organizacija arba LRT) vykdo supaprastintą Personalo valdymo ir darbo užmokesčio apskaitos sistemos nuomos, vystymo ir palaikymo paslaugų pirkimą atviro konkurso būdu (pirkimo Nr. 3051218).

Informuojame, kad Perkančioji organizacija 2025 m. birželio 18 d. CVP IS susirašinėjimo priemonėmis gavo klausimą dėl Pirkimo sąlygų. LRT viešųjų pirkimų komisija (toliau – Komisija), išnagrinėjo gautus klausimus ir teikia atsakymus, t.y. paaiškina Pirkimo sąlygas:
	Nr.

	Tiekėjo klausimas*

	Komisijos atsakymas


	1.
	Pirkimo sąlygų 2 priedas „Techninė specifikacija“
	

	1.1.
	2.2 II alternatyva. Personalo valdymo, darbo laiko ir darbo užmokesčio apskaitos sistemos su darbuotojų savitarnos portalu nuoma/licencijos, jos diegimas, konfigūravimas, istorinių duomenų migracija (perkėlimas iš Vikarina sistemos), mokymai, palaikymas ir vystymas (2 lentelė).
	Ar teisingai suprantame, kad „nuoma/licencija“ reiškia, kad Perkančiajai organizacijai turės būti suteiktos siūlomos informacinės sistemos naudojimo teisė Pirkimo dokumentuose nustatytą laikotarpį, t.y. laike apribota licencija?
	Taip. Sąvoka „nuoma/licencija“ šiame kontekste reiškia, kad Perkančiajai organizacijai turi būti suteikta teisė naudotis siūloma personalo valdymo, darbo laiko ir darbo užmokesčio apskaitos sistema su darbuotojų savitarnos portalu visą Pirkimo dokumentuose nustatytą laikotarpį. Tai reiškia, kad turi būti suteikiama laike apribota (terminuota) teisė naudotis sistema – licencija arba naudojimo teisė pagal nuomos principą, priklausomai nuo tiekėjo siūlomo sprendimo.

	1.2.
	7.1. Tiekėjas turi nurodyti atitikimą kiekvienam stulpelio „Reikalavimai“ nurodytam reikalavimui atskirai. Tiekėjas gali nenurodyti atitikimo reikalavimui tik tuo atveju, jeigu prie atitinkamo reikalavimo punkto stulpelio „Siūlomi parametrai“ eilutėje nurodyta „/įrašyti neprivaloma/“ arba eilutė perbraukta „[image: ] “.
	Ar teisingai suprantame, kad Tiekėjui neprivaloma pagrįsti nei vieno reikalavimo Techninės specifikacijos 12 p. 2 lentelėje, nes stulpelis "Siūlomus parametrus patvirtinanti Dokumentacija" visur (visiems reikalavimams) užbrauktas?
	Jeigu Techninės specifikacijos 1 ir 2 lentelės skilties „Siūlomus parametrus patvirtinanti Dokumentacija“ eilutė yra perbraukta [image: ], vadinasi tiekėjui kartu su pasiūlymu nereikia pateikti Dokumentacijos, kuri įrodo tos eilutės skiltyje „Siūlomi parametrai“ nurodytų parametrų atitikimą atitinkamam reikalavimui. Tačiau Perkančioji organizacija atkreipia dėmesį, kad vadovaujantis Techninės specifikacijos 8.1.3 p., Perkančioji organizacija turi teisę paprašyti paaiškinti atitikimą Techninės specifikacijos reikalavimui pasiūlymų vertinimo metu ir paaiškinti atitikimą, jeigu kils abejonių dėl tiekėjo galimybių įgyvendinti reikalavimą sutarties vykdymo metu.

	1.3.
	11.1.Tiekėjas, siūlydamas II alternatyvą šiuo metu naudojamai programinei įrangai Vikarina, privalo įvertinti esamos sistemos duomenų bazės (SQL tipo, naudojamos nuo 2022 metų) struktūrą, turinį ir užtikrinti visų reikalingų duomenų (įskaitant istorinius, aktyvius bei susijusius su naudotojais) adaptavimą ir pilną importavimą į naują siūlomą sistemą. Perkančioji organizacija pateiks tiekėjui šiuos istorinius duomenis MS Excel arba kitu formatu perkėlimui į sistemą ne vėliau kaip per 7 (septynias) darbo dienas nuo Pirkimo sutarties įsigaliojimo dienos, o visus likusius ir galutinius istorinius duomenis – ne vėliau kaip likus 1 (vienai) darbo dienai iki sistemos paleidimo į gamybinę aplinką.
	Prašytume patikslinti, kokius tiksliai duomenis reikės sukelti per vieną darbo dieną ir jų apimtis, kokie galimi sukėlimo būdai? Mums kyla klausimų, nes vertinant pateiktą informaciją, likusių ir galutinių duomenų sukėlimas, kai tai yra paskutinė projekto fazė prieš sistemos paleidimą, objektyviai trunka mažiausiai 3 (tris) darbo dienas. Ar 1 d.d. gali būti keičiamas atsižvelgiantį į apimtis ir poreikius? Ar Perkančioji organizacija turi galimybes duomenis pateikti anksčiau, ar jų dalį anksčiau?
	Perkančioji organizacija pateiks Tiekėjui SQL tipo duomenų bazės kopiją, apimančią visus duomenis, ne vėliau kaip per 7 (septynias) darbo dienas nuo Pirkimo sutarties įsigaliojimo dienos. Likę ir galutiniai (kurie susikaupė nuo pirminio perdavimo iki sistemos įdiegimo pabaigos, t. y. naujausia duomenų bazės kopija) duomenys bus pateikiami Tiekėjui ne vėliau kaip likus 1 (vienai) darbo dienai iki sistemos paleidimo į gamybinę aplinką.
Perkančioji organizacija sieks pateikti duomenis kuo anksčiau, jei tai bus įmanoma, tačiau tiekėjo atsakomybė yra užtikrinti, kad visi duomenys, iš šiuo metu LRT naudojamos sistemos, būtų perkelti ne vėliau kaip naujos sistemos paleidimo dieną.

	1.4.
	11.2. Tiekėjas turi importuoti arba perkelti Perkančiosios organizacijos turimus 9 metų istorinius duomenis iš MS Excel arba kito formato ne vėliau kaip per 15 (penkiolika) darbo dienų nuo pradinių duomenų pateikimo jam dienos (ši nuostata netaikoma, jeigu tiekėjas pasirenka I alternatyvą tai pačiai sistemai ir duomenys iš Vikarinos nebus pašalinti).
	Mūsų patirtis sako, kad duomenų sukėlimo proceso metu kyla daug klausimų dėl duomenų ir yra reikalingas savalaikis atsakymų pateikimas, kad duomenys būtų sukelti tinkamai ir per nurodytą terminą. Ar teisingai suprantame, kad Perkančioji organizacija bus pasiruošusi paskirti asmenį, kuris duomenų kėlimo etapo metu galėtų nedelsiant teikti atsakymus ir paaiškinimus į Tiekėjo klausimus?
	Perkančioji organizacija paskirs atsakingą asmenį.

	1.5.
	12 p. II alternatyva, 2 lentelė.
37. Sistema turi turėti galimybes dalį duomenų užpildyti automatiškai (pvz., duomenų pateikimo data ir pan.). Automatiškai užpildomus laukus Tiekėjas turės nustatyti ir suderinti su Perkančiąja organizacija diegimo metu.
	Prašome, pateikti daugiau pavyzdžių, kokie  duomenys turi būti užpildomi automatiškai.
	Konkretūs automatiškai užpildomi duomenų laukai (pvz., duomenų pateikimo data ir kt.) bus nustatomi ir derinami su Perkančiąja organizacija sistemos diegimo metu. Tiekėjas, vykdydamas sutartį, gaus detalią informaciją apie automatinio pildymo poreikius, kurie priklausys nuo konkrečių Perkančiosios organizacijos verslo procesų.

	1.6.
	12 p. II alternatyva, 2 lentelė.
38. Sistemoje turi būti fiksuojama duomenis įvedęs / įkėlęs sistemos naudotojas, duomenų įvedimo / įkėlimo data ir laikas, duomenų šaltinis
	Patikslinkite, kas yra duomenų šaltinis?
	Duomenų šaltinis – tai duomenų patekimo į sistemą kanalas, pavyzdžiui, el. paštas, kompiuteris, kita sistema arba kita duomenų sistema.

	1.7.
	12 p. II alternatyva, 2 lentelė.
41.Ataskaitų formavimas už skirtingus laikotarpius (mėnesį, ketvirtį, metus ir kitus pagal poreikį nurodytus intervalus) turi būti realizuotas be papildomo programavimo, nustatant numatytus parametrus. Kiekvienas naudotojas turi galėti naudoti skirtingus individualius nustatymus.
	Ar teisingai suprantame, kad reikalavimas nurodo, kad kiekvienas vartotojas turi galėti pasirinkti skirtingus periodas nuo ir periodas iki laikotarpius?
	Taip, suprantate teisingai. Techninės specifikacijos 2 lentelės 41 eilutėje nurodytas reikalavimas reiškia, kad kiekvienas naudotojas turi turėti galimybę individualiai pasirinkti ataskaitų laikotarpius, t. y. nurodyti „nuo“ ir „iki“ datas ar kitus pageidaujamus intervalus, pagal kuriuos būtų formuojamos ataskaitos, be papildomo programavimo.

	1.8.
	12 p. II alternatyva, 2 lentelė.
72. Sistemoje turi būti numatyta galimybė eksportuoti xlsx formatu ir atspausdinti darbdavio nustatytos formos darbo laiko apskaitos žiniaraštį (-čius) ar jo dalį nurodytai datai (pridedamas pavyzdys)
	Kur rasti pavyzdį?
	Darbo laiko apskaitos žiniaraščio pavyzdys bus pateiktas Pirkimą laimėjusiam Tiekėjui po sutarties pasirašymo.

	1.9.
	12 p. II alternatyva, 2 lentelė.
81. Darbo užmokesčio apskaitos funkcionalumas leidžia koreguoti užregistruotus įrašus tik per reversinius įrašus
	Patikslinkite, ar viskas turi būti koreguojama tik reversiniais įrašais? Ar, pavyzdžiui, tik po periodo uždarymo?
	Techninės specifikacijos 2 lentelės 81 eilutėje nurodytas reikalavimas numato, kad darbo užmokesčio apskaitos sistemoje užregistruoti įrašai būtų koreguojami tik naudojant reversinius įrašus, siekiant užtikrinti apskaitos duomenų vientisumą ir skaidrumą. Tai reiškia, kad tiesioginiai įrašų redagavimai nėra leidžiami.
Koregavimai reversiniais įrašais gali būti atliekami tiek prieš, tiek po atitinkamo periodo uždarymo, priklausomai nuo Perkančiosios organizacijos vidinių apskaitos taisyklių ir reikalavimų. Konkretūs koregavimo procesai ir terminai bus suderinti diegimo metu.

	1.10.
	12 p. II alternatyva, 2 lentelė.
118. Etato ir paskyrimo į jį keitimo istorija: etatų dydžių keitimų istorija ir visų atlygio dalių keitimo istorija (ne tik pareiginės algos ar valandinio įkainio) (Poreikio pavyzdys: metų pabaigoje reikia suskaičiuoti pamėnesiui kokie buvo etato pokyčiai organizacijoje arba pagal padalinį (visi padalinių lygiai):   
1) Įsteigti etatai – skaičius ir nuo kada įsteigti nauji  etatai, 
2) užimti etatai – skaičius ir nuo kada įdarbinta;  
3) laisvi etatai – skaičius ir nuo kada laisvi; pabaigoje turi būti bendras etatų skaičius  
	Prašome, pateikti ataskaitos pavyzdį.
	Visi pavyzdiniai ataskaitų šablonai, įskaitant etatų ir paskyrimų keitimo istorijos ataskaitą, bus pateikti laimėjusiam Tiekėjui po sutarties pasirašymo.

	1.11.
	12 p. II alternatyva, 2 lentelė.
119. Etatų skaičius su vidutiniu DU nustatytam periodui (ataskaitoje turi būti šie duomenys: padalinys, bendras etatų skaičius, užimtų etatų skaičius, laisvų etatų skaičius, periodas, darbuotojų skaičius, vidutinis DU etatui).   
Vidutinis DU apskaičiuojamas sudėjus visas atlygio formas, kurias gauna darbuotojas (pareiginis atlygis, kintamas atlygis, viršvalandžiai, darbas naktį, priedai, darbas švenčių ir poilsio dienomis) ir padalinus iš etatų skaičiaus  
	Prašome, pateikti ataskaitos pavyzdį.
	Visi reikalavimus atitinkančių ataskaitų šablonai, įskaitant ataskaitą dėl etatų skaičiaus ir vidutinio darbo užmokesčio, bus pateikti laimėjusiam Tiekėjui po sutarties pasirašymo.

	1.12.
	12 p. II alternatyva, 2 lentelė.
120. Etatų sąrašas, gaunant išsamius duomenis apie pareigybę (etato numeris, organizacijos struktūros vienetas (visa seka nuo N-1), pareigų pavadinimas, etato įsteigimo data, etato panaikinimo data, darbo užmokestis (nustatyta pareiginė alga ir kitos atlyginimo dedamosios),  
pareigybės lygmuo (2 skaičiai), pareigybės kodas pagal LR profesijų klasifikatorių, papildomi laukai pagal poreikį etatų rūšiavimui). Turi būti galimybė greta etato gauti visų etato paskyrimų informaciją: tabelio numeris, vardas, pavardė, darbuotojo įdarbinimo data, darbo užmokestis (nustatyta pareiginė alga ir kitos atlyginimo dedamosios), pareigų pavadinimas, org. struktūros vieneto pavadinimas. Jeigu yra daugiau kaip 1 paskyrimas (terminuotas pavadavimas ilgalaikio neatvykimo atvejais) rodoma tiek paskyrimų kiek yra ta pačia logika.  
Formuojant sąrašą turi būti galimybė matyti darbuotojo ilgalaikio neatvykimo, jei jis nedirba ataskaitos formavimo metu, tipą (nurodant, kad imtų su/be ilgalaikiais neatvykimais)  
	Prašome, pateikti ataskaitos pavyzdį.
	Visi ataskaitų šablonai, įskaitant detalų etatų sąrašą su paskyrimų informacija ir ilgalaikio neatvykimo duomenimis, bus pateikti laimėjusiam Tiekėjui po sutarties pasirašymo.

	1.13.
	12 p. II alternatyva, 2 lentelė.
123. Darbuotojų sąrašas įvairiais pjūviais (pareigos, padalinys, etato dydis, darbo sutarties tipas, nepertraukiamo darbo trukmė įmonėje, adresai, gimimo datos ir kt., atlyginimas (pareiginis ir jo sudedamosios dalys (priedai, kintama atlyginimo dalis, premijos, viršvalandžiai, funkcijų gretinimas, funkcijų jungimas), autorinis atlyginimas.  Formuojant sąrašą turi matytis darbuotojo ilgalaikio neatvykimo, jei jis nedirba ataskaitos formavimo metu, tipas. Turi būti galimybė formuoti darbuotojų sąrašą su/be ilgalaikiais neatvykimais
	Prašome pateikti baigtinį sąrašą pažymėtai vietai.
	Tiekėjas privalo užtikrinti sistemoje lankstų darbuotojų sąrašų formavimą, leidžiantį generuoti ataskaitas pagal įvairius duomenų pjūvius (pvz., pareigos, padalinys, etato dydis, darbo sutarties tipas, nepertraukiamo darbo trukmė, adresai, gimimo datos, atlyginimo sudedamosios dalys, ilgalaikis neatvykimas ir kt.). Turi būti galimybė formuoti sąrašus su arba be ilgalaikių neatvykimų bei pagal kitus pasirenkamus kriterijus, atsižvelgiant į turimus duomenis.
Baigtiniai ataskaitų pavyzdžiai bus pateikti Tiekėjui po sutarties pasirašymo.

	1.14.
	12 p. II alternatyva, 2 lentelė.
163. Visa Sistemos darbui užtikrinti reikalinga programinė įranga (duomenų bazės valdymo sistema ir kita pagal Sistemos reikalavimus) turi būti įtraukta į pasiūlymo kainą. Šią programinę įrangą Tiekėjas turės pateikti ir įdiegti kartu su Sistema
	1. Prašome nurodyti kurioje pasiūlymo eilutėje nurodyti duomenų bazės valdymo sistemos kainą.
2. Ar sistema bus diegiama esamoje techninėje įrangoje? Jeigu taip, prašome pateikti techninės įrangos esamus resursus.
	1. Duomenų bazės valdymo sistemos (DBVS) kaina turi būti įtraukta į pasiūlymo formos 3.2 punkte esančios lentelės 6 eilutę „Sistemos diegimo/konfigūravimo/testavimo darbai“.    
2. Reikalavimai nurodyti Techninės specifikacijos 2 lentelės 7 eilutėje. Esamos sistemos resursai: 2 VM po 2 vCPU core, 16GB RAM, 160 GB HDD.

	1.15.
	12 p. II alternatyva, 2 lentelė.
167. Garantinis laikotarpis Sistemai prasideda nuo galutinio priėmimo-perdavimo akto pasirašymo dienos ir trunka 12 mėnesių, per kuriuos Tiekėjas privalo neatlygintinai atlikti programinės įrangos defektų šalinimą, taisyti Sistemos klaidas ir neatitikimus specifikacijai, atlikti Sistemos optimizavimą (jei reikalinga), teikti konsultacinę pagalbą naudotojams, taip pat užtikrinti, kad Sistema atitinka visus techninėje specifikacijoje numatytus funkcinius ir nefunkcinius reikalavimus, bei užtikrinti jos suderinamumą su kitomis Užsakovo naudojamomis sistemomis.  Garantinis laikotarpis pratęsiamas tokiam laikui, kiek sistema neveikė dėl garantiniu laikotarpiu atsiradusių defektų šalinimo
	Pagal pateiktus reikalavimus integracija numatyta su DocLogix. Prašome patikslinti su kokiomis kitomis sistemomis turi būti užtikrintas suderinamumas?
	Šiuo metu reikalinga integracija tik su Doclogix sistema.

	1.16.
	14.7. Tiekėjas palaikymo paslaugų vykdymo metu turi fiksuoti visus Perkančiosios organizacijos el. paštu užregistruotus incidentus, jų sprendimo eigą, bei kas mėnesį (ne vėliau kaip paskutinę einamojo mėnesio darbo dieną) elektroniniu paštu teikia Perkančiajai organizacijai ataskaitas apie užfiksuotus incidentus, jų sprendimus bei jiems spręsti sugaištą laiką darbo valandomis.
	Paslaugų teikėjas klientų incidentų valdymui naudoja savo sukurtą klientų aptarnavimo sistemą (angl. HelpDesk), kuriose klientai gali matyti visą punkte nurodomą informaciją. Ar paslaugų teikimas bus laikomas tinkamai vykdomu, jei abiejų šalių patogumai incidentai bus fiksuojami ir informacija bus teikiama Paslaugų tiekėjo klientų aptarnavimo informacinėje sistemoje?
	Vadovaujantis Pirkimo dokumentais, incidentai turi būti registruojami el. paštu – tai privaloma registravimo forma. Tiekėjas gali naudoti savo incidentų valdymo (HelpDesk) sistemą, jei el. laiškai automatiškai fiksuojami joje, tačiau el. pašto kanalas turi išlikti veikiantis ir aktyvus.
Pagal Techninės specifikacijos 14.7 punktą, Tiekėjas privalo kas mėnesį el. paštu pateikti ataskaitas apie incidentus, jų sprendimus ir sprendimui sugaištą darbo laiką.

	2.
	SUPAPRASTINTO VIEŠOJO PIRKIMO „PERSONALO VALDYMO IR DARBO UŽMOKESČIO APSKAITOS SISTEMOS NUOMOS, VYSTYMO IR PALAIKYMO“  ATVIRO KONKURSO SPECIALIOSIOS SĄLYGOS 
 Versija Nr. 1
	

	2.1.
	6.1.9 p. Tiekėjas turi pateikti Sistemos administratoriaus ir naudotojo išsamias (ne mažiau negu techninėje specifikacijoje nurodyti reikalavimai) darbo su Sistema dokumentacijas lietuvių kalba (netaikoma jeigu pasirenkama I alternatyva).  
	Ar tiekėjas su pasiūlymu turi pateikti 6.1.9 p. nurodytus dokumentus? Ar gal šie dokumentai teikiami tik tada ir tik tokia apimti, kiek reikia pagrįsti atitikimą techniniams reikalavimams, kaip nurodyta Pirkimo sąlygų 2 priedo „Techninė specifikacija“ 7.1 p.?
	Tiekėjas privalo kartu su pasiūlymu pateikti visus Specialiųjų Pirkimo sąlygų 6.1 p. nurodytus dokumentus, įskaitant ir 6.1.9 p. nurodytus dokumentaciją.

	3.
	Pirkimo sąlygų 3 priedas „Pasiūlymo forma“
	

	3.1.
	3.2 p. lentelės 5 eil. “Duomenų importavimas/įvedimas į Sistemą “
	Prašome patikslinti, kokie duomenys turi būti importuoti
	Perkančioji organizacija pateiks SQL duomenų bazės kopiją, kurią tiekėjas turi importuoti į siūlomą sistemą. Duomenys iš SQL duomenų bazės su visais sąryšiais turės būti importuoti ir adaptuoti naujoje sistemoje.

	4.
	Pirkimo sąlygų 6 priedas „Sutarties projektas“
	

	4.1.
	4.5. Pateikiami dokumentai. Suteikus Paslaugas ar Paslaugų dalį turi būti pateikiami šie dokumentai: Paslaugų perdavimo-priėmimo aktas ir Sąskaita. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.
	Prašytume patikslinti, ką reiškia nuostata „Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.“? Ar paslaugų tinkamumas bus susietas su akto ir sąskaitos pateikimu? Ar gal ši nuostata reiškia, kad vien dėl sąskaitos/akto nepateikimo Paslaugos nebus laikomos neatitinkančiomis Sutartyje nustatytų reikalavimų?
	Jeigu Tiekėjas, suteikęs perkamas Paslaugas, nepateikia Perkančiajai organizacijai suteiktų paslaugų perdavimo-priėmimo akto ir sąskaitos faktūros, tai Perkančioji organizacija negali priimti suteiktų Paslaugų ir už jas apmokėti. Tokiu atveju Perkančioji organizacija laikys, kad Paslaugos suteiktos netinkamai, nes Tiekėjas neišpildo sutartinių įsipareigojimų ir Perkančioji organizacija dėl to taip pat negali išpildyti savo sutartinių įsipareigojimų ir atlikti mokėjimo.

	4.2.
	9.2. Tiekėjui taikomos netesybos.            
9.2.4. Jeigu Tiekėjas vėluoja pagal Techninės specifikacijos III skyriuje numatytus terminus suteikti Sistemos priežiūros paslaugas, Tiekėjas, Pirkėjui pareikalavus, moka Pirkėjui 20 (dvidešimt) Eur baudą už kiekvieną vėlavimo valandą.
	Siūloma sąlyga neproporcinga galimiems nuostoliams - 20 eur už valandą sudaro nepagįstai didelę sumą. Tokio pobūdžio bauda viršija kompensacinę funkciją ir įgyja baudimo pobūdį, kas prieštarauja Civilinio kodekso ir viešųjų pirkimų principams. Siūloma mažinti baudos dydį.
	Paaiškiname, kad nurodytos sutarties projekto specialiųjų sąlygų 9.2.4 punkto nuostatos nekeisime. Manome, kad nurodyta bauda yra adekvati, įvertinus Perkančiosios organizacijos patiriamus nuostolius dėl darbuotojų negalėjimo tinkamai naudotis Sistema po sutarto termino (vertinamas tik darbuotojų valandinis atlygis, nevertinant kitų galimų nuostolių) bei atsižvelgiant į tai, kad nurodytas netesybų dydis taip pat atliepia industrijoje mokamą valandinį darbuotojui mokamą darbo užmokestį (t. y. darbuotojo valandinis atlygis sprendžiant atitinkamo lygio problemą). Perkančioji organizacija tikisi iš savo partnerių tinkamo sutarties vykdymo ir viliasi, kad nurodyta bauda neturės būti taikoma.

	4.3.
	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo.
Tiekėjas, pažeidęs konfidencialumo įsipareigojimus, už kiekvieną atskirą pažeidimą Pirkėjui moka 10 000 (dešimt tūkstančių) EUR dydžio baudą, kuri laikoma minimaliais nuostoliais, bei atlygina visus Pirkėjo patirtus nuostolius, kiek jų nepadengia numatyta bauda.
	Sąlyga numato baudą tik pirkėjo naudai ir pažeidžia šalių interesų pusiausvyrą. Manome, kad konfidencialumo įsipareigojimai turi būti abipusiai, o atsakomybė už jų pažeidimą taikoma abiem šalims. Sąlyga turi saugoti abiejų šalių konfidencialią informaciją ir užtikrinti subalansuotą atsakomybę
	Perkančioji organizacija patikslina sutarties projekto specialiųjų sąlygų 9.6 punktą ir vietoje sąvokų „Pirkėjas“ bei „Tiekėjas“ įrašo sąvoką „Šalis“ bei išdėsto punktą nauja redakcija:
„Šalis, pažeidusi konfidencialumo įsipareigojimus, už kiekvieną atskirą pažeidimą kitai Šaliai moka 10 000 (dešimt tūkstančių) EUR dydžio baudą, kuri laikoma minimaliais nuostoliais, bei atlygina visus kitos Šalies patirtus nuostolius, kiek jų nepadengia numatyta bauda.“

	4.4.
	14.6. Po Sutarties sudarymo per 5 (penkias) darbo dienas Tiekėjas turi pateikti duomenis apie tai ar jis yra duomenų valdytojas ar duomenų tvarkytojas. Pirkėjas, įvertinęs pateiktą informaciją, pateiks atsakymą per 7 (septynias) darbo dienas nuo Tiekėjo pateiktos informacijos gavimo dienos. Nustačius, kad Tiekėjas yra duomenų tvarkytojas kartu su atsakymu jam bus pateikta pasirašyti duomenų tvarkymo sutartis, nurodyta Pirkimo dokumentų Pasiūlymo formos 1.2.2 punkte, kurią Tiekėjas turi pasirašyti per 7 (septynias) darbo dienas. Tiekėjas praleidęs terminą pasirašyti duomenų tvarkymo sutartį už kiekvieną sekančią kalendorinę dieną mokės Specialiųjų sąlygų 9.10 punkte numatytą baudą.  
	Prašome, pateikti paaiškinimus dėl šio reikalavimo. Tas asmuo, kuris nustato duomenų tvarkymo tikslus ir priemones yra laikomas šių duomenų valdytoju. Kokią informaciją ir dėl kokių priežasčių turi pateikti šioje situacijoje paslaugų teikėjas.
	Paaiškiname, kad Tiekėjas turės pateikti informaciją kokius asmens duomenis ir kokia apimtimi tvarkys vykdydamas šią sutartį ir atitinkamai pagal tai Perkančioji organizacija priims sprendimą dėl nurodytos sutarties sudarymo.

	5.
	Tuo pačiu prašytume nukelti pasiūlymų pateikimo terminą, kad tiekėjai spėtų atsižvelgti į pateikiamus atsakymus ir tinkamai pasiruošti pateikti pasiūlymą. Iš anksto dėkojame.
	Komisija, išnagrinėjusi tiekėjo prašymą, priėmė sprendimą nepratęsti pasiūlymų pateikimo termino, nes esminių Pirkimo dokumentų pakeitimų neatlikta, o pasiūlymų pateikimo terminas jau buvo kartą pratęstas.


* Tiekėjo pateiktas tekstas nėra redaguotas.

